পুলিশ ও কলেজ কর্তৃপক্ষ জানায়, পামেক কলেজ শাখা ছাত্রলীগের সভাপতি ডা. মাহফুজ নয়ন ও সম্পাদক শেষ বর্ষের ছাত্র অদ্বিতীয় দে গ্রুপের মধ্যে বেশ কিছুদিন ধরে কমিটি গঠনসহ আধিপত্য বিস্তার নিয়ে বিরোধ চলে আসছিল। এ ঘটনার জের ধরে বৃহস্পতিবার রাত দেড়টার দিকে উভয় গ্রুপ সংঘর্ষে জড়িয়ে পড়ে। খবর পেয়ে পুলিশ ঘটনাস্থলে এসে পরিস্থিতি নিয়ন্ত্রণে এনে উভয়পক্ষকে হোস্টেলে ঢুকিয়ে দেয়। শুক্রবার ভোর ৬টার দিকে সভাপতি ডা. মাহফুজ নয়ন সমর্থিত গ্রুপ সম্পাদক গ্রুপের ওপর হামলা চালায়। এ ঘটনায় মীম, হাসান, জয়দেবসহ ৯ নেতাকর্মী আহত হয়। আহতদের পাবনা জেনারেল হাসপাতালসহ বিভিন্ন বেসরকারি হাসপাতালে ভর্তি করা হয়েছে।